
ΥΠΟΜΝΗΜΑ

Κύριε Υπουργέ
Ήδη από την περίοδο του πρώτου lockdown ο κλάδος των αποκλειστικών νοσοκόμων-νοσηλευτριών αντιμετώπισε σοβαρά προβλήματα με μείωση της απασχόλησης και κατά συνέπεια μεγάλης απώλειας εισοδήματος. Η κατάσταση αυτή αντιμετωπίστηκε σε ένα βαθμό με την ένταξη του κλάδου στο επίδομα ειδικού σκοπού(800 ευρώ) όμως χωρίς την κάλυψη των ασφαλιστικών τους εισφορών.
Σήμερα που διανύουμε νέα όξυνση της πανδημίας και νέα περίοδο καραντίνας οι αποκλειστικοί-ές νοσοκόμοι-ες έχουν μείνει κυριολεκτικά χωρίς δουλειά και χωρίς κανένα εισόδημα. Οι συνάδελφοι-ισσες απασχολούνται στην συντριπτική τους πλειοψηφία στα 2 νοσοκομεία της πόλης. Τώρα λόγω του κορωνοϊού , την δραματική μείωση των χειρουργικών πράξεων έχουν ουσιαστικά πάψει να νοσηλεύουν άλλα περιστατικά και άρα οι συγκεκριμένοι νοσηλευτές-τριες έχουν μείνει χωρίς αντικείμενο και χωρίς δουλειά.
Έχοντας υπόψη τα παραπάνω ζητάμε :
Να δοθεί η δυνατότητα οι αποκλειστικοί νοσοκόμοι-νοσηλεύτριες να ενταχτούν εκ νέου στο καθεστώς ενίσχυσης για το επίδομα ειδικού σκοπού για όσο διάστημα κρατήσει η καραντίνα και τα περιοριστικά μέτρα, με κάλυψη και των ασφαλιστικών τους εισφορών . Σε διαφορετική περίπτωση οι συνάδελφοι θα αντιμετωπίσουν σοβαρό ζήτημα επιβίωσης.
Παράλληλα, επειδή πρόκειται για ένα έμπειρο νοσηλευτικό προσωπικό , εκπαιδευμένο ουσιαστικά μέσα στους χώρους του νοσοκομείων στην αντιμετώπιση και διαχείριση ασθενών με σοβαρά νοσήματα και παθήσεις. Θα μπορούσε αυτό το προσωπικό, τώρα που οι ανάγκες στα νοσοκομεία λόγω covid-19 είναι αυξημένες  και οι ελλείψεις σε υγειονομικούς μεγάλες, να ενταχθεί κανονικά στην δύναμή τους, με μόνιμη σχέση εργασίας, παρέχοντας άμεσα τις υπηρεσίες τους στα νοσοκομεία.
Για τους λόγους αυτούς ζητάμε άμεσα συνάντηση μαζί σας.

